जिसलै कुड़ियां परतोइयां तां बब्बै दा सारा समान उत्थें पेदा दिक्खेआ तां ओह् दुखी होइयां ते रोन लगी पेइयां। चबक्खीं नजर मारी, छड़ा जाड़ गै जाड़ हा। खीर चलदे-चलदे उनेंगी इक्क थाह्र अग्ग-जन बलदी लब्बी ते रौला पेदा सुनेआ। उनें सोचेआ कोई बस्ती होनी ऐ। चलदियां-चलदियां लाना लांदियां इक्क थाह्रै पर पुज्जियां। उत्थें छड़े बांदर गै बांदर हे। ओह् रोंदियां-रोंदियां अगड़ियां गेइयां तां अग्गें हरनिया सुत्ती दियां लब्बियां। उनें हरनियां रक्खी लेइयां। उन्दा दुद्द गै लैना ते उस्सै पर गजारा करना। निक्की हरनियें गी चारियै आह्नदी ते बड्डी घर रौंह्दी ही।